CELEX: 62015CN0119
Language: fi
Date: 2015-03-09 00:00:00
Title: Asia C-119/15: Ennakkoratkaisupyyntö, jonka Sąd Apelacyjny w Warszawie (Puola) on esittänyt 9.3.2015 – Biuro Podróży Partner Sp. z o.o. Sp. komandytowa w Dąbrowie Górniczej v. Prezes Urzędu Ochrony Konkurencji i Konsumentów

15.6.2015   
            
            
               FI
            
            
               Euroopan unionin virallinen lehti
            
            
               C 198/18
            
         Ennakkoratkaisupyyntö, jonka Sąd Apelacyjny w Warszawie (Puola) on esittänyt 9.3.2015 – Biuro Podróży Partner Sp. z o.o. Sp. komandytowa w Dąbrowie Górniczej v. Prezes Urzędu Ochrony Konkurencji i Konsumentów
   (Asia C-119/15)
   (2015/C 198/24)
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Apelacyjny w Warszawie
   
      Pääasian asianosaiset
   
   
      Valittaja: Biuro Podróży Partner Sp. z o.o. Sp. komandytowa w Dąbrowie Górniczej
   
      Vastapuoli: Prezes Urzędu Ochrony Konkurencji i Konsumentów
   
      Ennakkoratkaisukysymykset
   
   
               1)
            
            
               Voidaanko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 6 artiklan 1 kohdan ja 7 artiklan, luettuna yhdessä kuluttajien etujen suojaamista tarkoittavista kieltokanteista 23.4.2009 annetun Euroopan parlamentin ja neuvoston direktiivin 2009/22/EY (2) 1 ja 2 artiklan kanssa, perusteella pitää sitä, että toinen elinkeinonharjoittaja, joka ei ole osallistunut kiellettyinä pidettyjen yleisten sopimusehtojen rekisteriin kirjaamiseen päättyvään menettelyyn, käyttää sellaisia samansisältöisiä sopimusehtojen ehtoja, joiden on tuomioistuimen antamalla lainvoimaisella tuomiolla katsottu olevan kiellettyjä ja jotka on kirjattu kiellettyinä pidettyjen sopimuslausekkeiden rekisteriin, lainvastaisena toimintana, joka kansallisen oikeuden mukaan on kuluttajien yhteisiä etuja loukkaava käytäntö ja peruste määrätä tämän johdosta sakko kansallisessa hallinnollisessa menettelyssä?
            
         
               2)
            
            
               Onko Euroopan unionin toiminnasta tehdyn sopimuksen 267 artiklan 3 kohdan perusteella toisen asteen tuomioistuin, jonka valituksen käsittelyn tuloksena antamasta tuomiosta voidaan tehdä Puolan siviiliprosessilaissa tarkoitettu kassaatiovalitus, sellainen tuomioistuin, jonka tuomioihin ei kansallisen lainsäädännön mukaan voida hakea muutosta, vai onko kassaatiovalituksen tutkimiseen toimivaltainen Sąd Najwyższykin tällainen tuomioistuin?
            
         
      (1)  EYVL 95, s. 29.
   
      (2)  EUVL L 110, s. 30.